अपने समय की मशहूर अभिनेत्री सुमिता सान्याल का 71 वर्ष की आयु में रविवार को कोलकाता में निधन हो गया। सुमिता ने बांग्ला के साथ-साथ कुछ हिंदी फिल्मों में भी काम किया था। वह अमिताभ बच्चन व राजेश खन्ना अभिनीत फिल्म ‘आनंद’ में अपने किरदार के लिए प्रसिद्ध हुई थीं। उन्होंने फिल्म में अमिताभ की प्रेमिका की भूमिका निभाई थी। उन्होंने ‘गुड्डी’, ‘आशीर्वाद’ और ‘मेरे अपने’ जैसी सफल फिल्मों में भी काम किया था।